Thales

Thales ḍâri Miletos iyâ arèya filsuf sè amolanè  sejarah filsafat Bârâ' ḍâ' abad ka-6 SM. Sabellunma Thales, pamèkkèranna Yunani èkobâsaè kalabân cara mèlkèr mitologis ḍâlem ajellassaghi apa'a bhâi. Pamèkkèranna Thales èyangghep mènangka kagiyadhân afilsafat pertama bân èsebbhut mènangka bapa' filsafat. Sabâb ngoddhi ajellassaghi dhunnya bân gejala-gejala è ḍâlemma tanpa nyanḍâr ḍâ' mitos  tapè ḍâ' rasio manossa. Salèrana jhughân èkennal mènangka sala sèttong ḍâri Pèttong Orèng Bijaksana (ḍâlem bhâsa Yunani hoi hepta sophoi), sè moso Aristoteles èberri' gelar 'filsuf sè pertama'.  Salaèn mènangka filsuf, Thales jhughân èkennal mènangka ahli geometri, astronomi, bân politik. Abhâreng kalabân Anacimandrod bân Anaximened, Thales ègolongngaghi ka ḍâlem Mazhab Miletos.
jmpl|Thales ḍâri Miletos
Thales ta' adhina'aghi bhuktè-bhuktè sè ètolès ḍâri pamèkkèran filsafaddhâ aba' dhibi'na. Pamèkkèran Thales otamana èkaollè ḍâri tolèsan Aristoteles tentang dhibi'na. Aristoteles abâlâ jhâ' Thales iyâ arèya orèng sè pertama kalè mèkkèrè tentang asal kadhâddhiyânna alam semesta. Mèla Dâri jârèya, Thales jhughân èyangghep mènangka perintis filsafat alam (natural philosophy).

 Riwayat Hiḍup 
Thales (624-546 SM) lahèr è kota Miletus sè aropa'aghi tana ka'aghuy rèng-orèng Yunani arantau è Asia Kènè'. Situasi Miletos sè ma'mor madhâddhi rèng-orèng ḍissa' ka'angghuy ngessè'è bâkto kalabân adiskusi bân mèkkèr tentang sakabbhina. Hal jârèya aropa'aghi awwâl ḍâri kagiyadhân afilsafat saèngghâna bisa èyangghep jhâ' para filsuf Yunani pertama lahèr è tempat rèya.

 Pamèkkèranna 

 Aèng mènangka Prinsip Ḍhâsar apa'a bhâi 
Thales anyata'aghi jhâ' aèng iyâ arèya prinsip ḍhâsar (ḍâlem bhâsa Yunani arvhe) apa'a bhâi. Aèng dhâddhi awwâl, pokok, bân ḍhâsar ḍâri sakabbhina sè bâḍâ è alam semester. Hasèl ḍâri kakowadhân bân daya kreatif dhibi'na, tanpa baḍa sabâb-sabâb è lowar ḍâri jârèya, aèng bisa abujhud ḍâlem sakabbhina bhângon, anḍi' sèpat mantap, bân ta' bisa èpakala. Mènorot Thales aèng mènangka sombher kaoḍi'ân.

 Referensi 

 Pranala luar 

 Thales of Miletus from The Internet Encyclopedia of Philosophy
 Livius.
 Thales
 Thales' Theorem - Math Open Reference With interactive animation
 Thales biography by Charlene Douglass With extensive bibliography